
Bases específiques i convocatòria per a la concessió dels premis del 7è Concurs de Relats Breus

1. PRESENTACIÓ 
L’Ajuntament de Puig-reig, amb la col·laboració de la Biblioteca Guillem de Berguedà, organitza un concurs de relats, que enguany arriba a la seva sisena edició. 
Aquest certamen literari vol contribuir al foment de l’ús de l’escriptura a través de l’elaboració de relats i s’emmarca dins dels actes de l’edició d’enguany de la Festa de la Novel·la Històrica de Puig-reig. 
2. REQUISITS 
2.1 Els relats es poden presentar en català o castellà. 
2.2 Tots els relats que es presentin han de ser originals, inèdits i no premiats en altres certàmens literaris. 
2.3 Cada persona participant només pot presentar un únic treball. 
3. TEMA 
La temàtica girarà al voltant d’un fet o personatge històric, real o de ficció. 
4. CATEGORIES 
4.1 Categoria infantil, per a nens i nenes fins a 11 anys (6è curs de primària).
4.2 Categoria junior, per a nois i noies de 1r d’ESO fins a 2on de Batxillerat.
4.3 Categoria adults, per a autors i autores de 18 anys en endavant. 
5. CARACTERÍSTIQUES 
5.1 Els relats han de constar de dues parts: un títol i una narració. 
5.2 Els relats han de tenir una extensió màxima de dos folis DinA4 a doble espai i lletra Arial 12. 
5.3 Els treballs aniran signats amb pseudònim. 
6. TRAMESA
6.1 Els originals s’han de lliurar en persona o per correu postal a la Biblioteca Guillem de 
Berguedà, Avinguda 1 d’Octubre, 5-7 - 08692 Puig-Reig, Barcelona. 
6.2 L’entrega constarà en dos sobres, l’un amb el treball a dins, signat amb el pseudònim, i l’altre tancat, amb el pseudònim escrit a l’exterior, i un foli a l’interior indicant les dades de contacte de l’autor (nom i cognoms, adreça postal, adreça de correu electrònic i telèfon). 
7. TERMINI DE PRESENTACIÓ D’OBRES 
El període d’admissió dels originals finalitza el dia 21 de març de 2025. 
8. PRINCIPIS INFORMADORS DEL PROCEDIMENT DE CONCESSIÓ
8.1 El procediment per a la concessió del premi objecte de regulació en aquestes bases es regeix pels principis de publicitat, transparència, lliure concurrència, objectivitat, igualtat i no discriminació, eficàcia i eficiència.
8.2 Les bases i convocatòria es publicaran en el BOP de Barcelona. 
9. Drets.
9.1 La presentació d’una obra comporta que l’autor no té compromesos els seus drets d’edició, que no ha estat presentada a cap altre concurs pendent d’adjudicació i que no ha estat premiada.
9.2 Els drets d’explotació, reproducció, comunicació i difusió pública, inclosa la difusió a Internet, la transformació i la distribució de les obres premiades, quedaran en propietat de l’Ajuntament de Puig-reig. Aquest les podrà cedir a l’Associació Pensaments i Paraules per tal que siguin incloses en l’edició de la publicació local “Pensaments i Paraules” de l’any de celebració del Concurs.
9.3 Els participants autoritzen i cedeixen els seus drets d’imatge per a l’emissió en els diferents mitjans de comunicació. No tindran mai un ús comercial.

9.4 Els participants eximeixen l’organització de qualsevol responsabilitat derivada del plagi o transgressió de la normativa vigent en matèria de propietat intel·lectual.
9.5 Les còpies de les obres seran emmagatzemades per l’organització́ una vegada s’hagi fet públic el veredicte del jurat.
10. JURAT
10.1 El Jurat estarà format per 4 membres de la organització de la Festa de la Novel·la Històrica i altres persones relacionades amb la cultura i la llengua catalanes. 
10.2 El veredicte del jurat serà inapel·lable i se n’estendrà l’acta, i en cas d’incidència no prevista en les presents bases, aquest mateix serà l’encarregat de resoldre-la.
11. PREMIS 
11.1 Hi haurà un total de 6 premis, 2 per cada categoria: un pel guanyador i un pel finalista. Els premis consistiran en elements de tipus cultural, per un import conjunt de 300€. 
11.2 El premi està subjecte a l’IRPF. D’acord amb l'article 75.3.f) RIRPF no existeix obligació de practicar retenció o ingrés a compte sobre els premis la base dels quals de retenció no sigui superior a 300€.
11.3 El concurs podrà quedar desert si així ho estima el jurat.
12. LLIURAMENT DE PREMIS 
El lliurament de premis es farà el dia 5 d’abril de 2025, en el marc de la Festa de la Novel·la Històrica de Puig-reig. 
13. FINANÇAMENT 
13.1 Totes les despeses originades per la gestió d’aquest premi aniran a càrrec de la partida que s’habilitarà en l’exercici 2025. 
13.2 Aquesta convocatòria quedarà sempre subordinada a l’existència de crèdit de l’exercici pressupostari corresponent.
14. ALTRES DISPOSICIONS
14.1 En compliment del Reglament (UE) 2016/679 del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades i la Llei Orgànica 3/2018, de 5 de desembre, de protecció de dades i garantia dels drets digitals, s’informa que el l’Ajuntament de Puig-reig com a responsable del tractament de les dades dels participants dels Premis dels Jocs Florals de l’Ajuntament de Puig-reig, tractarà les dades amb tota la confidencialitat i aplicant les mesures de seguretat que corresponguin. 
14.2 El fet de participar a la convocatòria implica la total acceptació d’aquestes bases.

